
DR 30.6.2009  

 
 

19 

Tuan Salahuddin Ayub [Kubang Kerian]: Terima kasih Tuan Yang di-Pertua.  
Adakah benar satu kajian yang dibuat oleh salah sebuah universiti tempatan dalam negara 
kita yang mendapati bahawa belia-belia di kalangan bukan Melayu lebih aktif persatuannya, 
dan lebih proaktif khususnya yang melibatkan persatuan-persatuan yang ada kaitan dengan 
perniagaan dan pendidikan jika dibandingkan dengan persatuan-persatuan belia daripada 
kalangan Melayu bumiputera? 

 Kalau kementerian Yang Berhormat ada maklumat itu, apakah sebab-sebab yang 
menyebabkan persatuan-persatuan belia Melayu ini merosot dari segi jumlah 
pendaftarannya dan kurang proaktif dan kreatif dalam menjana isu belia dalam negara kita?  
Terima kasih. 

 Dato’ Razali bin Haji Ibrahim: Kita tidak ada satu statistik yang mengatakan 
pertubuhan yang berasaskan kaum tertentu lebih aktif daripada yang satu lagi, tetapi 
kepada saya pertubuhan belia sememangnya tidak boleh berniaga. Ada penganjuran-
penganjuran daripada kelab-kelab tertentu yang boleh menjana sumber kewangan 
berasaskan perniagaan akan dapat menarik minat yang lebih.  

 Akan tetapi di bawah pertubuhan belia sebenarnya pertubuhan-pertubuhan ini 
tidak boleh menjalankan bentuk perniagaan. Justeru itu kita lebih memberi tumpuan untuk 
menggalakkan belia-belia kita menganjurkan program-program di bawah gaya-gaya hidup 
yang ada, dalam program-program kemasyarakatan kerana kita mahu melahirkan pemimpin 
belia terdiri daripada mereka yang mempunyai daya kepimpinan. Daya kepimpinan ini 
menjadi salah satu elemen yang diberi penekanan di bawah Kementerian Belia dan Sukan. 

 Justeru itu untuk membandingkan pertubuhan belia yang mengadakan program 
secara kepimpinan dan kemasyarakatan dengan pertubuhan-pertubuhan yang 
menganjurkan program yang berasaskan perniagaan adalah satu perbandingan yang tidak 
wajar.  Saya tidak ada statistik kajian yang menyatakan bahawa pertubuhan-pertubuhan 
belia dari kaum-kaum tertentu lebih bergiat aktif berbanding dengan pertubuhan-pertubuhan 
belia Melayu yang berdaftar di bawah Kementerian Belia dan Sukan.  Terima kasih. 

10. Puan Fong Po Kuan [Batu Gajah] minta Menteri Sumber Manusia menyatakan, 
pendirian kerajaan sama ada warga Malaysia digalakkan untuk bekerja di luar negara pada 
masa kemelesetan ekonomi dan pengangguran ini. Jika tidak, mengapa. Jika ya, apakah 
bentuk galakan dan nyatakan sama ada caj pasport akan dikurangkan. 

 Timbalan Menteri Sumber Manusia [Dato’ Maznah Mazlan]: Tuan Yang di-
Pertua.  Terima kasih Yang Berhormat Batu Gajah.   

 Malaysia merupakan sebuah negara yang mengamalkan mobiliti modal insan 
secara terbuka sesuai dengan era globalisasi. Sehubungan dengan itu kerajaan tidak 
menghalang sekiranya warganegara Malaysia berhasrat untuk bekerja di luar negara 
walaupun ketika ini dunia mengalami krisis ekonomi. 

 Kerajaan tidak menghalang sekiranya warganegara Malaysia ingin bekerja di luar 
negara kerana setiap rakyat Malaysia mempunyai hak dan kebebasan untuk memilih 
pekerjaan sama ada di dalam mahupun di luar negara. Walau bagaimanapun sejak 1 
Januari 2001 Kementerian Sumber Manusia telah melaksanakan program menggalakkan 
warganegara Malaysia berkepakaran yang bekerja di luar negara pulang ke Malaysia bagi 
tujuan memanfaatkan kepakaran dan pengalaman mereka yang diperolehi di luar negara 
bagi membantu memajukan Malaysia. Dalam usaha ini Kementerian Sumber Manusia telah 
menyediakan program dan insentif untuk menarik mereka kembali berkhidmat di Malaysia 
bagi mengatasi masalah kekurangan pakar dan seterusnya membantu mewujudkan 
kumpulan tenaga kerja bertaraf dunia. 

 Sekretariat program ini ditempatkan di Kementerian Sumber Manusia dan 
Jawatankuasa Khas Program Pakar ini dianggotai oleh pelbagai kementerian, agensi-
agensi dan wakil majikan. Terima kasih. 

 Tuan Yang di-Pertua: Yang Berhormat Batu Gajah. 



19. Tuan Salahuddin Ayub [Kubang Kerian]: Terima kasih Tuan Yang di-Pertua. Adakah benar satu kajian yang dibuat oleh salah sebuah universiti tempatan dalam negara kita yang mendapati bahawa belia-belia di kalangan bukan Melayu lebih aktif persatuannya, dan lebih proaktif khususnya yang melibatkan persatuan-persatuan yang ada kaitan dengan perniagaan dan pendidikan jika dibandingkan dengan persatuan-persatuan belia daripada kalangan Melayu bumiputera?. Kalau kementerian Yang Berhormat ada maklumat itu, apakah sebab-sebab yang menyebabkan persatuan-persatuan belia Melayu ini merosot dari segi jumlah pendaftarannya dan kurang proaktif dan kreatif dalam menjana isu belia dalam negara kita? Terima kasih. Dato' Razali bin Haji Ibrahim: Kita tidak ada satu statistik yang mengatakan pertubuhan yang berasaskan kaum tertentu lebih aktif daripada yang satu lagi, tetapi kepada saya pertubuhan belia sememangnya tidak boleh berniaga. Ada penganjuran- penganjuran daripada kelab-kelab tertentu yang boleh menjana sumber kewangan berasaskan perniagaan akan dapat menarik minat yang lebih. Akan tetapi di bawah pertubuhan belia sebenarnya pertubuhan-pertubuhan ini tidak boleh menjalankan bentuk perniagaan. Justeru itu kita lebih memberi tumpuan untuk menggalakkan belia-belia kita menganjurkan program-program di bawah gaya-gaya hidup yang ada, dalam program-program kemasyarakatan kerana kita mahu melahirkan pemimpin belia terdiri daripada mereka yang mempunyai daya kepimpinan. Daya kepimpinan ini menjadi salah satu elemen yang diberi penekanan di bawah Kementerian Belia dan Sukan. Justeru itu untuk membandingkan pertubuhan belia yang mengadakan program secara kepimpinan dan kemasyarakatan dengan pertubuhan-pertubuhan yang menganjurkan program yang berasaskan perniagaan adalah satu perbandingan yang tidak wajar. Saya tidak ada statistik kajian yang menyatakan bahawa pertubuhan-pertubuhan belia dari kaum-kaum tertentu lebih bergiat aktif berbanding dengan pertubuhan-pertubuhan belia Melayu yang berdaftar di bawah Kementerian Belia dan Sukan. Terima kasih. 10. Puan Fong Po Kuan [Batu Gajah] minta Menteri Sumber Manusia menyatakan, pendirian kerajaan sama ada warga Malaysia digalakkan untuk bekerja di luar negara pada masa kemelesetan ekonomi dan pengangguran ini. Jika tidak, mengapa. Jika ya, apakah bentuk galakan dan nyatakan sama ada caj pasport akan dikurangkan. Timbalan Menteri Sumber Manusia [Dato' Maznah Mazlan]: Tuan Yang di- Pertua. Terima kasih Yang Berhormat Batu Gajah. Malaysia merupakan sebuah negara yang mengamalkan mobiliti modal insan secara terbuka sesuai dengan era globalisasi. Sehubungan dengan itu kerajaan tidak menghalang sekiranya warganegara Malaysia berhasrat untuk bekerja di luar negara walaupun ketika ini dunia mengalami krisis ekonomi. Kerajaan tidak menghalang sekiranya warganegara Malaysia ingin bekerja di luar negara kerana setiap rakyat Malaysia mempunyai hak dan kebebasan untuk memilih pekerjaan sama ada di dalam mahupun di luar negara. Walau bagaimanapun sejak 1 Januari 2001 Kementerian Sumber Manusia telah melaksanakan program menggalakkan warganegara Malaysia berkepakaran yang bekerja di luar negara pulang ke Malaysia bagi tujuan memanfaatkan kepakaran dan pengalaman mereka yang diperolehi di luar negara bagi membantu memajukan Malaysia. Dalam usaha ini Kementerian Sumber Manusia telah menyediakan program dan insentif untuk menarik mereka kembali berkhidmat di Malaysia bagi mengatasi masalah kekurangan pakar dan seterusnya membantu mewujudkan kumpulan tenaga kerja bertaraf dunia. Sekretariat program ini ditempatkan di Kementerian Sumber Manusia dan Jawatankuasa Khas Program Pakar ini dianggotai oleh pelbagai kementerian, agensi- agensi dan wakil majikan. Terima kasih. Tuan Yang di-Pertua: Yang Berhormat Batu Gajah.